**Sveču vākšanas konkursa**

**NOLIKUMS**

1. *Organizatori*

Nodibinājums “Kokneses fonds”.

1. *Mērķis*

Veicināt patriotismu Latvijas skolēnos, izglītot bērnus par Latvijas piemiņas dienām un to nozīmi, vairot cieņu pret savu valsti un videi draudzīgu dzīvesveidu, nododot lietas otrreizējai pārstrādei.

1. *Laiks un vieta.*

Konkursa norises vieta ir visa Latvijas teritorija. Konkursa norises laiks – 01.10.2018. līdz 05.11.2018.

1. *Dalībnieki*

Konkursa dalībnieki ir klašu kolektīvi, katrai klasei veidojot vienu komandu. Piedalīties var visas klases no 1. līdz 12.klasei. Komandas dalībnieku minimālais un maksimālais skaits nav noteikts.

1. *Uzdevums*

Savākt iespējami daudz parafīna gan no lietotām, gan nevajadzīgām svecēm un līdz š.g. 2.novembrim nogādāt tās Likteņdārzā, Kokneses pagastā vai “Kokneses fonda” birojā Rīgā, Lāčplēša ielā 75B. Savāktais parafīns jānodod noslēgtā kastē un tai jāpievieno aizpildīta dalībnieka pieteikuma anketa, kura atrodama Likteņdārza mājas lapā [www.liktendarzs.lv](http://www.liktendarzs.lv). Kontaktinformācija: mob. 25495544 (Likteņdārzs, Koknese), mob. 26723753 (Rīgas birojs). Derīgs jebkura veida parafīns, kas paredzēts izmantošanai svecēm. “Kokneses fonda” dalībnieki patur tiesības sveces pārsvērt.

1. *Vērtēšana*

Vienīgais vērtēšanas kritērijs ir nodotā parafīna svars (līdz 2 cipariem aiz komata). Uzvar tā komanda, kuras nodotā parafīna svars ir vislielākais. Gadījumā, ja vairāku komandu savāktā parafīna svars ir vienāds, tad uzvar tā komanda, kurā ir mazāks dalībnieku skaits.

1. *Apbalvošana*

Uzvarētāja komandas apbalvošana notiks 2018. gada 18. novembrī Likteņdārzā, Kokneses pagastā. Galvenā balva – hokeja komandas “Dinamo Rīga” spēles apmeklējums un tikšanās ar hokejistiem. Uz apbalvošanu klasei vai tās pārstāvjiem jāierodas klātienē. Noslēguma pasākuma laikā tiks iedegtas no jauna izlietās lielsveces, kas tapušas, pateicoties visu konkursa dalībnieku savāktajam parafīnam, un būs veltītas Latvijas 100. gadadienai un Latvijas novadiem.